पाएं अपने शहर की ताज़ा ख़बरें और फ्री ई-पेपरडाउनलोड करें
नगर में दुकानदारों ने स्वेच्छा से 10 दिन का लॉकडाउन लगाया है। बावजूद इसके कुछ लोग पालन नहीं कर रहे हैं। गुरुवार को लॉकडाउन का उल्लंघन कर बेवजह घूमने वालों के खिलाफ पुलिस ने सख्ती से कार्रवाई की। ऐसे लोगों को नोटिस थमाकर 24 घंटे में जवाब प्रस्तुत करने के निर्देश दिए।
संतोषजनक जवाब नहीं दिए जाने पर धारा 144 के उल्लंघन में 188 के तहत कार्रवाई करने की चेतावनी दी। एएसआई सूरज पाटिल, आरक्षक मनीष यादव ने बेवजह घूम रहे 10 लोगों को नोटिस थमाया। बिना मास्क के वाहन चलाने पर चालानी कार्रवाई की। हालांकि नगर में दुकानदारों ने लॉकडाउन का पालन किया। इधर दोपहर में नायब तहसीलदार कुणाल आवासिया ने निरीक्षण किया।
इस दौरान चोरी-छिपे सामान बेचने पर किराना व्यवसायी से 2500 रुपए व एक अन्य किराना दुकान खुली मिलने पर ₹500 का जुर्माना किया। किराना दुकानदार को निर्धारित समय के बाद दुकान नहीं खुलने के निर्देश दिए। शाम 6 बजे बस स्टैंड और बाजार चौक पर टीआई मोहन सिंह सिंगोरे ने तीन सवारी और बिना मास्क वालों पर चालानी कार्रवाई की। इस मौके पर सीएमओ संजय गीते सहित टीम मौजूद थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn